Zachris Schalin

Zacharias (Zachris) Schalin (2. maaliskuuta 1854 Kaskinen – 21. syyskuuta 1939 Turku) oli suomenruotsalainen pappi, seminaarinjohtaja ja kirjailija. Schalin oli kirjailija Zacharias Topeliuksen sisarenpoika.

Schalinin vanhemmat olivat Lars Wilhelm Schalin ja Johanna Sofia Topelius. Hän pääsi ylioppilaaksi 1870 Helsingin normaalikoulusta ja valmistui filosofian kandidaatiksi 1876 ja maisteriksi 1877 sekä teologian kandidaatiksi 1884. Schalin vihittiin papiksi 1884.

Schalin toimi opettajana eri kouluissa Helsingissä 1870- ja 1880-luvun vaihteessa. Hän oli pedagogina ja historian lehtorina Jyväskylän seminaarissa 1885-1886, uskonnon lehtorina Tammisaaren seminaarissa 1886 sekä Uudessakaarlepyyssä seminaarin johtajana 1886–1904 ja kansakoulun tarkastajana vuodesta 1890. Myöhemmin Schalin toimi opettajana Turussa sekä kansakoulujen tarkastajana Porissa ja Turussa.

Schalinin kirjallinen tuotanto koostui runoista, uskonnollisista hartauskirjoista, matkakuvauksista ja lastenkirjoista.

Schalin järjesti keräyksen, jonka tuotolla ostettiin Zacharias Topeliuksen entinen kesämökki Mainiemi ja siirrettiin se alkuperäiselle sijaintipaikalleen. Hän keräsi myös muuta Topeliuksen liittyvää materiaalia ja vaikutti siihen, että Topeliuksen kotimuseo saatiin perustettua tämän entiseen kotitaloon Kuddnäsiin.

Schalin oli naimisissa vuodesta 1880 Alma Helena Montinin kanssa ja heillä oli kymmenen lasta. Lapsista tunnettuja olivat valokuvaaja Johannes Schalin (1881–1906), kuvanveistäjä ja taidemaalari Teodor Schalin (1882–1960) sekä kirkkoherra Arnold Schalin (1887–1975).

Teoksia 
 En tur genom Österbotten : etnografisk reseskildring.  Finska Litteratursällskapet, Helsingfors 1883
 Om kristlig barnauppfostran : till läsning för folket.  Nykarleby 1889 (suomeksi nimellä Kristillisestä lastenkasvatuksesta : kansan luettavaksi, Gummerus 1890)
 Der Aufenthalt der Israeliten in Ägypten nach Genesis XV:13-16 und Exodus XII:40, 41 : Exegetische und textkritische Untersuchungen zur Lösung des chronologischen Problems, väitöskirja.  Weilin & Göös 1896
 Folkskollärareseminariet i Nykarleby 1873–1898 : berättelse öfver dess uppkomst och 25-åriga verksamhet, afgifven till årsexamen 1898.  Vasa 1898
 Kuddnäs och Z. Topelii barndomstid : föredrag den 14 jan. 1898.  Ekenäs 1898
 Si jag står för dörren och klappar! : eller Backas Anna Lisas underliga kallelse : folksrift.  Söderström, Borgå 1898 (suomeksi nimellä Katso, minä seison ovessa ja kolkutan! : Mäkelän Anna-Liisan ihmeellinen kutsumus, Söderström 1898)
 Vägen till paradiset, eller Den skeppsbrutne guldgräfvarens hemfärd.  Söderström, Borgå 1899 (suomeksi nimellä Paratiisin tie eli kullankaivajan kohtalot, WSOY 1899)
 Lindrom skapelsens suckan : föredrag om våra pligter mot djuren, hållet i Nykarleby i december 1898.  Söderström, Borgå 1899 (suomeksi nimellä Huojentakaa luomakunnan kärsimystä : kansalle esitetty.  WSOY 1899)
 En julbok till läsning för ungt folk; med illustrationer af Jenny Nyström m. fl.  Söderström, Borgå 1901 (suomeksi nimellä Joulukirja nuorisolle nousevalle, Söderström 1901)
 Kun kivet puhuvat.  Sortavalan evankelinen seura 1901
 Mössmammas berättelser för de små; illustrerade af A. W. Finch.  Söderström, Borgå 1901 (suomeksi nimellä Hiiriemon tarinoita, Söderström 1901)
 Det gamla och nya budet i barnauppfostran.  Söderström, Borgå 1903 (suomeksi nimellä Vanha ja uusi käsky lasten kasvatuksessa, Söderström 1903)
 Grannarna : berättelse.  Sordavala Evangeliska Förening 1903 (suomeksi nimellä Kaksi naapuria : Toivo-kalenterista vuodelta 1902, Sortavalan evankelinen seura 1903)
 Ur lifvets ord : tre uppbyggelsetal.  Söderström, Borgå 1904 (suomeksi nimellä Elämän sanoja : kolme hartauspuhetta, Söderström 1904)
 Kiitollista väkeä.  Säde, Kauvatsa 1912
 Vill du livets visdom finna?  Finska Missionssällskapet, Helsingfors 1927 (suomeksi nimellä Etsitkö totuutta?  Suomen lähetysseura, Helsinki 1928)
 Kuddnäs : skalden Z. Topelius’ forna hemgårds historia.  Svenska litteratursällskapet i Finland, Helsingfors 1935
 Var det konungens ring? : en fri efterskrift till Z. Topelii "Fältskärns berättelser"  Åbo 1936

Lähteet 
 Nykarlebyvyer: Zacharias Schalin 1854–1938 
 Zachris Schalinin henkilötiedot
 Svenska litteratursällskapet i Finland: Zacharias Topeliuksen teokset - Topelius tutkimuskohteena 

Suomenruotsalaiset kirjailijat
Vuonna 1854 syntyneet
Vuonna 1939 kuolleet